Fedoù nevez a oa bet dec’h da noz e-pad kuzul-kêr Matignon (22), tapet fall en un enkadenn abaoe miz : nec’het e vez an dilennidi abalamour da vudjed ar bod-lojañ, ma tegemerer div wezh muioc’h a dud abaoe un nebeud mizioù, rak ne vo ket brasaet an ti a-raok pell. Gant-se e vankfe 100.000 euro e budjed ar bod-lojañ. Roet o deus an holl guzulierien-gêr hag eilmared o dilez dindan viz, ar pezh n’eo ket bet asantet gant ar vaerez, an itron Marie-Reine Tillon. Ne c’hall ket ar c’huzul-kêr en em vodañ ent reizh eta. Moarvat e vo ret da brefetez Aodoù-an-Arvor emellout en afer-se a-benn lakaat an traoù war o rez.